|  |  |
| --- | --- |
| **Наставна тема** | Россия |
| **Наставна јединица** | **Алфавит** |
| **Тип часа** | утврђивање |
| **Школа** |  |
| **Разред** | **V** |
| **Број часа** | 3. |
| **Образовни циљ часа** | * упознавање са руском азбуком * усвајање правилног изговора * уочавање језичких законитости * уочавање сличности и разлика између српксог и руског језика * увежбавање слова Р |
| **Васпитни циљ часа** | * развијање интереса за учење руског језика и упознавање културе руског народа * васпитавање културе дијалога |
| **Облик рада** | фронтални, у паровима |
| **Наставне методе** | комуникативни приступ – вербални, дијалошки, текстуални, илустративни метод |
| **Корелација са другим предметима** | српски језик, географија |
| **Активности наставника** | даје упутства, поставља питања, даје објашњења, подстиче активност ученика, организује време на часу |
| **Активности ученика** | слушају, одговарају на питања, постављају једни другима питања, изводе дијалоге, певају |
| **Наставна средства** | уџбеник, радна свеска, компакт-диск |
| **Ток часа** | |
| **Уводни део часа**  Наставник проверава домаћи задатак. Пита ученике са којим словом су имали највише проблема, затим увежбава писање тих слова.  Затим још једном проверавају азбуку – Презентација РУССКИЙ АЛФАВИТ.  Ученици слушају песмицу, а затим певају заједно са наставником.  **Главни део часа**  **Наставља се писање руске азбуке, поред сваког слова може да се напише по једна реч која почиње на то слово.**  **Уџбеник, вежба 4**  Наставник чита имена руских градова, објашњава улогу акцента и како се он означава.  Ученици понављају, а затим проналазе на географској карти која се налази на корицама уџбеника ове градове.  Циљ ове вежбе је увежбавање правилног изговора и усвајање језичких законистости руског језика путем практичних примера.  **Уџбеник, вежба 5.**  - Увежбавање изговора руског котрљајућег Р у примерима. Ученици слушају а затим понављају речи.  - Oпера, спорт, роза, рыба, работа....  Затим ученици вежбају писање слова вежбањима из уџбеника или радне свеске.  ТАКМИЧЕЊЕ  **Ко ће брже и тачније**  Наставник диктира речи које су ученици претходно усвојили, а они их пишу писаним словима. Побеђује онај ко има највише правилно написаних речи.  Ученици слушају песму Алфавит, до слова до којег су стигли, и понављају слова. | |
| **Завршни део часа**  **Домаћи задатак**  Ученици имају задатак да на листу блока, напишу и нацртају по 3 руска слова. | |

