|  |  |
| --- | --- |
| **Наставна тема** | Россия |
| **Наставна јединица** | **Россия** |
| **Тип часа** | уводни |
| **Школа** |  |
| **Разред** | **V** |
| **Број часа** | 1. |
| **Образовни циљ часа** | * упознавање ученика с наставним предметом − руским језиком * упознавање ученика са одликама Русије, руске културе * обрада лексике и усвајање основних комуникативних јединица на тему упознавања * усвајање реченичних модела *Меня зовут...; Моя фамилия ...; Как тебя зовут?; Как твоя фамилия?* |
| **Васпитни циљ часа** | * развијање интереса за учење руског језика и упознавање културе руског народа * васпитавање културе дијалога |
| **Облик рада** | фронтални, у паровима, комуникативни приступ – вербални, дијалошки, текстуални, илустративни метод |
| **Наставне методе** | дијалошка, игровне aктивности |
| **Корелација са другим предметима** | српски језик, географија, историја |
| **Активности наставника** | даје упутства, поставља питања, даје објашњења, подстиче активност ученика, организује време на часу |
| **Активности ученика** | слушају, одговарају на питања, постављају једни другима питања, изводе дијалоге |
| **Наставна средства** | уџбеник, радна свеска, компакт-диск |
| **Ток часа** | |
| **Уводни део часа**  **Представљање**  Наставник улази у одељење, поздравља ученике и представља се на руском језику:  − *Здравствуйте!* (захтева од ученика да му одговоре исто) *Садитесь! Я ваша учительница/ваш учитель русского языка. Меня зовут ... . Моя фамилия ... . Я запишу урок, а потом мы познакомимся.*  Наставник записује час и пита: *Кто сегодня дежурный?* (питање понавља и на српском језику) Ученицима који су се јавили наставник помаже да одговоре на руском језику: Я/Мы сегодня дежурный/дежурная/дежурные. *Как тебя зовут? Как твоя фамилия?* *Кто сегодня отсутствует?* (Наставник помаже ученицима да одговоре на руском језику.)  **Главни део часа**  **Упознавање са ученицима**  1. Сваком ученику наставник поставља питања: *Как тебя зовут? Как твоя фамилия?*  Ученици одговарају на ова питања на руском језику уз наставникову помоћ.  2. После појединачног представљања наставник задаје задатак да се ученици међусобно  упознају, да изведу дијалоге упознавања у паровима. Наставник каже да ће можда бити у прилици да се на мору или у Београду упознају са децом из Русије и да ће сада увежбати упознавање. Ученици постављају једни другима питања. Дијалог би требало да изгледа (звучи) овако:  − Как тебя зовут?  − Как твоя фамилия?  3. Представљање књиге, онога што ће се радити, упознавање са темама, граматичким целинама.  **Представљање уџбеничког комплета и начина рада**  Наставник представља уџбеник и радне листове тако што описује слике које се налазе на првим странама уџбеника.   * Ћирилично писмо – друго по распрострањености у Европи. Дан словенског писма и културе је 24.мај, у Русији је државни празник. * Марија Шарапова – позната руска тенисерка. * Први школски дан - **Первый звонок.** Ученици иду у школу, свечано обучени, у школској униформи. Почетак нове школске године најављује је ручним звоном. * Ну, погоди! Познати цртани филм у Русији – вук стално јури зеца, али му овај увек измиче. * Санкт-Петербург * Традиционални поздрав – хлеб и со, симбол гостопримства. * Златне куполе Московског Кремља – звоник Ивана Великог налази се у центру Кремља. По царском указу ниједна зграда није смела да буде виша. * Пол хладноће – најхладније место на северној хемисфери – град Оимјакон. – 70 степени. * Последњи школски дан – 25.мај. * Руски балет – **Большой театр.** * **Матрёшка** – комплет лутака изграђен од липе или брезе, прва таква лутка саграђена је пре више од 100 година. * Незнајка – паметни малишан, јунак књига за децу. | |
| **Завршни део часа**  **Домаћи задатак**  Увежбати са својим другом из клупе упознавање. | |