|  |  |
| --- | --- |
| **Наставна тема** | Россия |
| **Наставна јединица** | **Род имён существительных** |
| **Тип часа** | комбиновани |
| **Школа** |  |
| **Разред** | **V** |
| **Број часа** | 18. |
| **Образовни циљ часа** | * утврђивање речи и израза везаних за храну и пиће * утврђивање лексике и комуникативних функција за изражавање допадања/недопадања * увежбавање писања и изговора * обрада граматичких структура – род именица * усвајање номинатива једнине именица сва три рода |
| **Остали циљеви часа** | * развијање интереса за учење руског језика и упознавање културе руског народа * васпитавање културе дијалога * развијање умећа повезивања грам. структура са матерњим језиком * развијање радних навика и осећаја одговорности за редован рад и учење |
| **Облик рада** | фронтални, у паровима |
| **Наставне методе** | комуникативни приступ – вербални, дијалошки, текстуални, илустративни метод |
| **Корелација са другим предметима** | српски језик |
| **Активности наставника** | даје упутства, поставља питања, даје објашњења, подстиче активност ученика, организује време на часу |
| **Активности ученика** | слушају, одговарају на питања, постављају једни другима питања, изводе дијалоге |
| **Наставна средства** | уџбеник, радна свеска, компакт-диск |
| **Технике учења** | Поређење језика |
| **Уводни део часа**  Провера домаћег задатка.  Наставник уводи оно што ће се радити на часу тако што ученицима говори:  Этот карандаш.  Эта блузка.  Это окно.  Поставља питање по чему се ове именице разликују. Ученици треба да закључе да нису истог рода, тј. да су мушког, женског и средњег. Уочавају сличности у руском и у српском језику.  **Главни део часа**  Ученици отварају уџбеник, вежба 3, стр. 24.  Објашњавају сличности и разлике између српског и руског језика.  Наставник затим објашњава ученицима разлику између мушког, женског и средњег рода у руском језику.   |  |  |  | | --- | --- | --- | | **Мужской род** | **Женский род** | **Средний род** | | -согл. суп, мальчик  -а/я (редко) папа, дедушка  -ь- словарь | -а мама, рыба  -я песня, деревня | -о окно, зеркало  -е поле, море |   Када ученици усвоје правило, раде вежбу 4, стр. 24. У вежби имају именице које морају да ставе у правилну колону.  Ученици затим раде вежбу 5 у радној свесци – означи различитим бојама именице.  **Завршни део часа**  **ИГРА** „ХЛОП-ШЛЁП“  Наставник изговара именице мушког рода. Ученици треба да ударе дланом о длан и кажу „хлоп”. Ако наставник изговори именицу женског или средњег рода, ученици длановима ударе колена и кажу „шлёп”.  Ученици понављају правила за садашње време. Наставник пише на табли глаголе, а ученици погађају за које лице иде одговарајући наставак:  **делаем, любим, играем-мы**  **говорю, думаю, работаю-я** | |
| **Домаћи задатак**  Научити род именица.  Написати по 5 именица мушког, женског и средњег рода.  Поновити садашње време. | |