|  |  |
| --- | --- |
| **Наставна тема** | Россия |
| **Наставна јединица** | **Сколько тебе лет?** |
| **Тип часа** | обрада |
| **Школа** |  |
| **Разред** | **V** |
| **Број часа** | 11. |
| **Циљеви часа** | * обрада и усвајање лексике на тему **Сколько тебе лет?** * обрада комуникативне функције исказивања количинских односа – Сколько тебе /вам лет? – Мне....года, ...лет * обрада и усвајање редних бројева * увежбавање писања и изговора * развијање интереса за учење руског језика и упознавање културе руског народа * васпитавање културе дијалога * давање и тражење информација о себи и другима |
| **Облик рада** | фронтални, у паровима |
| **Наставне методе** | комуникативни приступ – вербални, дијалошки, текстуални, илустративни метод |
| **Корелација са другим предметима** | српски језик, математика |
| **Активности наставника** | даје упутства, поставља питања, даје објашњења, подстиче активност ученика, организује време на часу |
| **Активности ученика** | слушају, одговарају на питања, постављају једни другима питања, изводе дијалоге |
| **Наставна средства** | уџбеник, радна свеска, компакт-диск, картице са бројевима |
| **Технике учења** | Упоређивање |
| **Уводни део часа**  Провера домаћег задатка.  Наставник подсећа ученике на комуникативне функције обрађене на првим часовима руског језика – **Представљање себе и других.**  Ученици се представљају користећи речи које су научили:   * *Здравствуйте!*   *Меня зовут.... Моя фамилия......А как тебя зовут?*   * *Это мой друг/моя подруга. Его/её зовут.... Его/ её фамилия....*   Затим наставник пита шта још можемо да сазнамо при упознавању. Ученици одговарају – где живиш, колико имаш година, који си разред....  Наставник уводи нову комун. јединицу – **исказивање година.**  Пише на табли наслов дела који се ради на овом часу и објашњава ученицима значење.  **Сколько тебе лет?**  **Главни део часа**  Ученици слушају вежбање 1, стр. 17.  -Колико година имају девојчице и дечаци?  Ученици слушају снимак, после одслушаног снимка, погађају колико су година рекли да имају девојчице и дечаци из дијалога.  Затим ученици читају текст по улогама, где се поред усвајања нове комун. функције вежба и усвајање и вежбање правилног изговора и интонације.  Наставник затим уводи бројеве од 1-10 тако што их пише на табли.  0-ноль  1-один 6-шесть  2-два 7-семь  3-три 8-восемь  4-четыре 9-девять  5-пять 10-десять  Наставник увежбава са ученицима правилан изговор бројева, посебну пажњу треба обратити на функцију меког знака на завршетку неких бројева – консонант који стоји испред њега изговара се меко.  Ученици слушају вежбу 2, стр. 14.  Који бројеви се исто или слично изговарају у српском и руском језику?  Ученици слушају и понављају изговор бројева.  **ИГРА**    Ученици пишу рачунске операција сабирања и одузимања, а затим читају на руском. Резултате рачунских операција говори други ученик.  **Завршни део часа**  Наставник пита ученике да наброје парне, односно непарне бројеве. | |
| **Домаћи задатак**  Радна свеска, вежба 12, стр. 16.  Вежба 13 и 14, стр. 17. | |