|  |  |
| --- | --- |
| **Наставна тема** | Россия |
| **Наставна јединица** | **Привет** |
| **Тип часа** | обрада |
| **Школа** |  |
| **Разред** | **V** |
| **Број часа** | 5. |
| **Циљеви часа** | * представљање, развијање лексике на тему ЗНАКОМСТВО * усвајање лексике која се користи при упознавању * упознавање са руским именима * усвајање правилног изговора * обнављање комуникативних функција упознавања, представљања себе и својих другова и другарица * развијање интереса за учење руског језика и упознавање културе руског народа * васпитавање културе дијалога |
| **Облик рада** | фронтални, у паровима |
| **Наставне методе** | комуникативни приступ – вербални, дијалошки, текстуални, илустративни метод |
| **Корелација са другим предметима** | српски језик |
| **Активности наставника** | даје упутства, поставља питања, даје објашњења, подстиче активност ученика, организује време на часу |
| **Активности ученика** | слушају, одговарају на питања, постављају једни другима питања, изводе дијалоге |
| **Наставна средства** | уџбеник, радна свеска, компакт-диск |
| **Технике учења** | Знања о граматици српског и енглеског језика могу бити од користи при учењу руског. |
| **Уводни део часа**  Прежде всего, мы должны познакомиться. Кто знает, что означает слово «познакомиться»? (Ответы детей)  – Правильно, познакомиться – это назвать своё имя и фамилию.  Давайте послушаем текст на тему Знакомство.  Затим ученици отварају уџбеник, стр. 11 **ПРИВЕТ.**  Ученици слушају вежбу 1. Представљају се 4 особе. Ученици треба да их препознају на сликама. Затим се сваки ученик представља по том моделу. Треба да се обрати пажња на интонацију, као и изговор наглашених и ненаглашених вокала.  **Главни део часа**  **Уџбеник, вежба 2**  Ученици слушају наставника а затим самостално читају реченичне моделе. По угледу на те моделе, говоре информације о себи и представљају своје другове и другарице.   |  |  | | --- | --- | | Я Андрей. | Ја сам Андреј. | | Я Наташа. | Ја сам Наташа. | | Это Миша и Лара. | То су Миша и Лара. |   **Уџбеник, вежба 3.**   * Уз помоћ нових слова ученици препознају мушка и женска имена.   **Уџбеник, вежба 4.**  - ученици слушају дијалог. Затим праве своје дијалоге са новим именима а касније их читају у пару.  - ученици читају дијалог, а затим убацују имена. После тога, пишу дијалоге у свеске.  **Завршни део часа**  Наставник говори:  **Давайте послушаем как зовут мальчиков и девочек нашего класса. Я буду подходить по очереди к каждому из вас, и тот, до чьего плеча я дотронусь, громко и чётко назовёт своё имя.**  Ученици говоре своје име и презиме а затим пробају да представе свог друга и другарицу.  ***Меня зовут Елена. Моя фамилия Петрович. А как тебя зовут?***  ***Это моя подруга. Её зовут Мила. А это мой друг. Его зовут Борис.***  Приликом сваке комуникативне јединице наставник скреће пажњу на правила читања у руском језику.  Ученици у својим свескама пишу наслов – Правила читања и допуњују новим правилима.  У прилогу су дата нека правила читања, наставник бира која и када ће их дати ученицима. | |
| **Домаћи задатак**  РС – вежбе везане за ову целину. | |

Прилог:

**ПРАВИЛА ЧИТАЊА У РУСКОМ ЈЕЗИКУ**

**Правило 1.**

У руском језику не постоји разликовање акцената према тону и према дужини као у српском. Акценат у принципу може бити на било ком слогу речи, дакле и на наставку, упор. мáма, мóре, Вóлга (акценат је на првом слогу основе речи), али вагóн, рукáв, сандýк (акценат је на последњем слогу основе речи), рукá, травá, винó (акценат је на наставку). Акценат се обележава само у уџбеницима руског језика за странце. Слово Ё увек је под акцентом и означава глас ['o], али се пише само у уџбеницима руског језика за странце, нпр. даёшь, тёмная.

**Правило 2.**

Наглашени самогласници се не скраћују, док се ненаглашени самогласници скраћују (редукују), а често мењају и квалитет. Примери изговора наглашених самогласника

а) између тврдих сугласника, или

б) на почетку речи.

Примери:

а) там — там, цех — цэх, жил — жыл, дом — дом, лук — лук

б) ах — ах, эх — эх, им — им, он — он, ум — ум

**Правило 3.**

Ненаглашени самогласници [о] и [а] изговарају се као кратко [а] у два случаја:

а) у првом слогу испред наглашеног слога, или

б) на апсолутном почетку речи независно од удаљености од акцентованог слога.

То је правило о тзв. првом степену редукције [о], [а]. Примери:

а) Москвá [мăсквá], закон [зăкóн], она [ăнá], ананáс [ăнăнáс].

Прочитајте на исти начин:

водá, горá, окнó, вагóн, глагóл, закóн...

Анкарá, Арарáт, облакá, атамáн...

**Правило 4.**

Ненаглашени самогласници [о] или [а] изговарају се као врло кратак глас средњег реда у два случаја:

а) у било ком слогу иза наглашеног слога, или

б) у ненаглашеном слогу испред наглашеног слога осим на апсолутном почетку речи и непосредно испред наглашеног слога.

То је правило о тзв. другом степену редукције [о], [а]. Примери:

а) Лóндон [лóндън], Бýдва [бýдвъ]

б) добротá [дъбрăтá], саксофон [съксăфон]

Прочитајте на исти начин:

зáмок, зóна, кáша, кóжа, лáмпа, мáрка, мýка...

господá, госпожá, карневáл...

**Правило 5.**

Звучни сугласници изговарају се безвучно:

а) на крају речи, испред паузе,

б) испред безвучног сугласника. Примери:

а) зуб [зуп]

б) вóдка [вóткъ]

Прочитајте на исти начин:

зáпад, клуб, морж, муж, нарóд, рог, род, суд...

автóбус, автомáт, ни́зко, рéзко, глáдко...

**Правило 6.**

Слова Я, Е, И, Ё, Ю поред тога што означавају самогласнике нпр. [а], [е], [и], [о], [у] када су под акцентом, истовремено означавају умекшаност претходног сугласника (осим [ж], [ш], [ц]). Нпр. ЛИЦО — чита се [л'ицó].

Скоро сви тврди сугласници имају умекшане парове:

[б] — [б'], [п] — [п'], [в] — [в'], [ф] — [ф'], [м] — [м'],

[д] — [д'], [т] — [т'], [з] — [з'], [с] — [с'],

[к] — [к'], [г] — [г'], [х] — [х'],

[р] — [р'], [л] — [л'], [н] — [н'].

Пример: Я идý [идý] (са тврдим [д])

али Мы идём [ид'óм] (са меким [д'])

Умекшани сугласници [б'], [в'], [г'] ... имају допунски покрет средњег дела језика према тврдом непцу (слично покрету за изговор гласа [и], али слабије).

Тврди сугласници [ж], [ш], [ц] немају меких парова.

Слово Щ чита се као дуго меко Ш, дакле као: [ш'ш'] = [ш':].

Прочитајте слогове: та — тя, тэ — те, то — тё, ту — тю; да — дя, дэ — де, до — дё, ду — дю; са — ся, сэ — се, со — сё, су — сю; за — зя, зэ — зе, зо — зё, зу — зю; па — пя, пэ — пе, по — пё, пу — пю; ба — бя, бэ — бе, бо — бё, бу — бю.

Прочитајте речи: ВОЛ [вол] (значи „во“) и ВЁЛ [в'ол] (значи „водио је“); ВАЛ [вал] (значи „бедем“) и ВЯЛ [в'ал] (значи „венуо је“).

Прочитајте и следеће речи:

бел, бил, винó, где, грех, дéти, зимá, никтó, пи́ли, щи, щýка.

**Правило 7.**

Слова Я, Е, Ё, Ю читају се под акцентом као [ја], [је], [јо], [ју]:

а) када стоје самостално, или

б) када су иза слова за самогласнике, нпр. Я [ја], МОЯ [мăјá].

Прочитајте: твоя, твоё, твою, паяц, яхта, Éва.

**Правило 8.**

Мекоћа сугласника на крају речи или испред другог сугласника обележава се словом Ь, нпр. КОНЬ [кон'], ПИСЬМÓ [п'ис'мó].

Прочитајте:

бальзáм, борьбá, день, культýра, письмó, писáть, царь.

**Правило 9.**

Ненаглашени самогласници [е], [а] (обележени у писању словима Е, Я, нпр. перó, пятнó/значи „мрља“/) иза меких сугласника, а у првом слогу испред акцентованог слога, изговарају се као редуковани глас између [и] и [е]. У таквим случајевима сматра се правилним такође изговор краћег [и].

То је први степен редукције гласова [е], [а] иза умекшаних сугласника. Пример:

ПЕРÓ [п'ирó]

ПЯТНÓ [п'итнó].

Прочитајте:

бедрó, гнездó, звездá, медáль, ребрó, яз**ы**к.

**Правило 10.**

Ненаглашени самогласници [е], [а] (обележени у писању словима Е, Я, нпр. áнгел, мéсяц) иза меких сугласника изговарају се као врло кратак глас предњег реда (знак транскрипције [ь]) у два случаја:

а) када се налазе у било ком слогу основе речи иза наглашеног слога у истој речи.

б) када се налазе најмање два слога испред наглашеног слога у истој речи.

То је други степен редукције [е], [а] иза умекшаних сугласника.

Примери:

Áнгел [áнг'ьл]

ветер [в'éт'ьр]